
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL RAJONO SAVIVALDYBĖS ADMINISTRACIJOS DIREKTORIAUS 2020 M. KOVO 17 D. ĮSAKYMO NR. AT-235 „DĖL KORONAVIRUSO INFEKCIJOS VALDYMO PRIEMONIŲ“ PAKEITIMO IR PAPILDYMO

2020 m. gegužės    d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos vietos savivaldos įstatymo 18 straipsnio 1 dalimi:
1. P a k e i č i u rajono savivaldybės administracijos direktoriaus 2020 m. kovo 17 d. įsakymo Nr. AT-235 „Dėl koronaviruso infekcijos valdymo priemonių“ 1.1 papunktį ir jį išdėstau nauja redakcija: 
„Šakių rajono savivaldybės administracijos: Socialinės paramos skyrių, Teisės, personalo ir civilinės metrikacijos skyriaus vyriausiąjį specialistą (civilinei saugai) Ričardą Stepaitį, vyriausiąją specialistę (savivaldybės gydytoją) Editą Zubrickienę koordinuoti  asmenų, turėjusių sąlytį su ligoniu ar asmeniu, kuriam įtariamas COVID-19, izoliavimą (karantinavimą). Asmenys bus izoliuojami tuo atveju, jeigu jų gyvenamoji vieta neatitinka higienos sąlygų ir nėra galimybės izoliuotis nuo kitų, kartu gyvenančių asmenų. Asmenų izoliavimui naudoti patalpas adresais: P. Vaičaičio g. 34, Sintautų mstl. Šakių r. sav. VšĮ „Sintautų akademija“, patalpos virš VšĮ „Sintautų akademija“; Parko g. 7, Gelgaudiškis, Šakių r. sav., Gelgaudiškio „Šaltinio“ specialiojo ugdymo centro bendrabutis; Būblelių k., Kudirkos Naumiesčio sen., Šakių r. sav., Marijampolės profesinio rengimo centro Kudirkos Naumiesčio skyriaus bendrabutis.“ 
2. P a p i l d a u rajono savivaldybės administracijos direktoriaus 2020 m. kovo 17 d. įsakymą Nr. AT-235 „Dėl koronaviruso infekcijos valdymo priemonių“ 4 punktu ir jį išdėstau taip:
„Į g a l i o j u Šakių rajono savivaldybės administracijos direktoriaus pavaduotoją Redą Juškaitį pasirašyti apgyvendinimo paslaugos pirkimo sutartis su savivaldybės įmonėmis, teikiančiomis apgyvendinimo paslaugas, atsižvelgiant į gautus pasiūlymus pagal savivaldybės viešuosius pirkimus vykdančių darbuotojų atliktas apklausas, kurių pasiūlymai atitinka Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. kovo 16 d. sprendime Nr. 386 „Dėl reikalavimų izoliavimo patalpoms“ reikalavimus, ir apgyvendinimo paros kaina už dvivietį kambarį neviršija 35 Eur.“
              Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Šakių rajono savivaldybės Ekstremaliųjų situacijų                                              Dainius Grincevičius

Parengė 
Teisės, personalo ir civilinės metrikacijos skyriaus 
vyriausiasis specialistas

Gediminas Morkeliūnas

